Sverre Varvin

Sverre Varvin (født 1949) er en norsk psykiater og psykoanalytiker. Han er professor ved Institutt for sykepleie og helsefremmende arbeid ved Høgskolen i Oslo og Akershus og tidligere seniorforsker ved Nasjonalt kunnskapssenter om vold og traumatisk stress.Sverre Varvin hos HiOA

Varvin har blant annet forsket på flyktninger og asylsøkere som har opplevd vold og overgrep i krigssituasjoner. Han er utdannet cand.med., dr.philos. og spesialist i psykiatri.

Han har vært leder av Legeforeningens menneskerettsutvalg og har to ganger vært leder for Norsk Psykoanalytisk Forening. Han har også utviklet et psykoterapi-utdanningsprogram i Kina og har ledet flere forskningsprosjekter.75 års omtale i Aftenposten 22. nov. 2024

Han mottok i 2013 Kongens fortjenstmedalje for "betydningsfulle bidrag til norsk og internasjonal psykiatri og psykisk helsevern", særlig engasjementet for flyktninger, menneskerettighetsarbeidet og engasjementet for videreutdanning av psykoterapeuter i Kina.Kongens heder til Sverre Varvin, Tidsskrift for Den norske lægeforening 2013; 133:1365

 Bøker 
 Flukt og eksil, Universitetsforlaget, 2003, 2. utg. 2015
 Norway and Psychoanalysis, Routledge, 2002
 Upheaval: Psychoanalytic Perspectives on Trauma, IAN, 2002

 Referanser 

Kategori:Norske psykiatere
Kategori:Professorer ved Oslomet – storbyuniversitetet
Kategori:Personer tilknyttet Nasjonalt kunnskapssenter om vold og traumatisk stress
Kategori:Kongens fortjenstmedalje